פירוש נוסף ערך זה עוסק בחטיבת אש מיוחדת שנמצא תחת עוצבת האש (אוגדה 98). אם התכוונתם לחטיבת אש מיוחדת שהיה תחת אוגדה 560 ופורק, ראו עוצבת אשדות.

**עוצבת קלע דוד** (**חטיבת אש מיוחדת 214**) היא חטיבה בחיל התותחנים הכפופה לעוצבת האש ומשמשת מסגרת ארגונית בהכשרה, בסדיר ובמילואים, ליחידת מיתר, יחידת מורן ויחידות מסווגות נוספות המפעילות אמצעי לחימה מסווגים וחימוש מונחה מדוייק.

מבנה חטיבת אש מיוחדת 214| סמל | יחידה בת | ייעוד |
| --- | --- | --- |
|  | יחידת מיתר | יחידה לוחמת מיוחדת בעלת אופי מסווג. לוחמי היחידה מתמחים בלוחמת קומנדו והפעלת אמצעי לחימה יחודיים. |
|  | יחידת מורן | הפעלת אמצעי אש מדויקים, ולקיחת חלק בפעילות מבצעית משמעותית בכל הגזרות. |

היסטוריה
--------

העוצבה מבוססת על יחידת מורן שהוקמה בשנת 1982 לצורך קליטת מערכת הנשק "תמוז". הטיל פותח בעקבות התמודדות כוחות השריון הישראלי עם מסות כוחות שריון מצריות וסוריות במלחמת יום כיפור.

רעיון הלחימה נגד טנקי אויב, פותח על ידי בני (בנגה) בית אור, מהנדס אשר שירת בצנחנים ובהמשך בשריון, שגויס מהמילואים לריכוז פיתוח אמצעי לחימה מתקדמים לחי"ר והנדסה קרבית. לאחר חיפוש פתרונות בתעשיות הביטחוניות, נבחר הפתרון שהציעה רפא"ל והוצג על ידי ד"ר פאול כץ. פיתוח המערכת נעשה בקצב מהיר והפרויקט אושר כפרויקט חירום. בנגה לחץ להקים יחידה מיוחדת לנושא ובעקבות כך הוחלט להקים את יחידת "מורן", עליה פיקד ישראל גל בעברו מפקד פלנ"ט צנחנים עם המשך ההצטיידות במערכות נוספות, הציע בנגה למטה הכללי להקים עוצבה שתקים את היחידות (סדירות ומילואים), תגבש ותכתוב תורות לחימה, תכין תוכניות מבצעיות משולבות בלחימת האוגדות, תבנה מסלולי הכשרה ללוחמים וקורסי פיקוד. ההצעה אושרה ובנגה התבקש לאחר שסיים את תפקיד ראש מחלקת אמל"ח יבשה להקים את העוצבה. עוצבת "קלע דוד", לה נתן את שמה, הוקמה ב-10 במאי 1986 וכללה את יחידת מורן ואת יחידת מגלן.

היחידה לא שויכה לאף חיל על מנת לאפשר למפקדיה חופש מהכתבות ומסורות חיליות מחד ומאידך לא להיות מושפעים מסדרי עדיפויות חיליות. הלוחמים הראשונים שגויסו היו בוגרי קורס מ"כים מגולני וצנחנים ובהמשך גויסו לוחמים באופן עצמאי בבקו"ם. מפקדים מחילות שונים שולבו בתפקידי פיקוד ותו"ל, על מנת להפיק ניסיון תורתי גם מהשריון, מהחי"ר ומהחת"ם. סיווגה הגבוה של היחידה נבע מסיווגם של אמצעי הלחימה הייחודיים בהם השתמשה.

ב-1987 הוקמה יחידת מיתר וכן גדוד "מנור", גדוד המילואים הראשון של האגד. בשנת 1992 הוקמו גדודי המילואים "מעוף" ו"מצוק". בשנת 1993, הוכפפה העוצבה לחיל התותחנים. ב-1996 הוקם גדוד המילואים "מורג".

ב-2010 הוכפפה לעוצבה יחידת רוכב שמיים.
ב-2019 במסגרת התוכנית הרב שנתית "תנופה" הוכפפה עוצבת קלע דוד לעוצבת האש.

בשנת 2020 הוקמה מחדש בחטיבה יחידת מיתר. בשנת 2022 הוחלט על שינוי יעוד יחידת מיתר, וקליטת אמל״ח מתקדם מיחידה בחיל האוויר.

יחידת מורן
----------

סיכת לוחם "מורן"
יחידת מורן היא יחידה מסווגת. לוחמיה מוצבים בבסיס במרכז הארץ, ומוקפצים למשימות בעת הצורך. ייעודה הוא בהפעלת אמצעי אש מדויקים, והיא לוקחת חלק בפעילות מבצעית משמעותית בכל הגזרות. היחידה משתפת הפעולה עם כלל הגופים המבצעיים של צה"ל - החטיבות והאוגדות המרחביות, חיל האוויר והים.

טקס החלפת מפקד יחידת מורן במעמד קצין תותחנים ראשי תא"ל אבירם סלע
ליחידה מתמיינים לוחמים שעברו גיבוש של חיל התותחנים וכן לוחמים שנשרו מקורס טיס וחובלים.

### מפקדי היחידה

| שם | תקופת כהונה |
| --- | --- |
| ישראל גל | 1984–1985 |
| אהרון סבג | 1985–1986 |
| שמעון בן מימון | 1986–1987 |
| הלל בר | 1987–1989 |
| גדעון טרן | 1989–1991 |
| אלחנן שמואלי | 1991–1992 |
| יוסי שר | 1994–1995 |
| אורן בן ג'ויה | 1995–1996 |
| אודי שרון | 1997–1998 |
| גד בן אפרים | 1998–2000 |
| תמיר היזמי | 2000–2002 |
| ענבר יזהר | 2002–2004 |
| ראובן גורשטיין | 2007–2009 |
| איציק בן כנען | 2009–2011 |
| רמי אבודרהם | 2011–2013 |
| יאיר נתנס | 2013–2015 |
| שי רבינוביץ | 2015–2017 |
| ל' | 2017–2019 |
| ע' | 2019–2021 |
| ב' | 2021– 2023 |
| י׳ | 2023- |

יחידת מיתר
----------

 ערך מורחב – **יחידת מיתר**  

סיכת לוחם מיתר
**מיתר (יחידה 427)** היא יחידה לוחמת מיוחדת בעלת אופי מסווג. לוחמי היחידה מתמחים בהפעלת אמצעי לחימה יחודיים ופועלים בתנאי שטח מורכבים בכל הגזרות. 

#### 2022-הקמה מחדש

בשנת 2022 היחידה הוקמה מחדש בחיל התותחנים תחת אגד 214 עם ייעוד מסווג. היחידה עברה שינוי מבני-ארגוני יחד עם שינוי הייעוד וקליטת אמל"ח חדש, איכותי ומתקדם, והחלה לפעול מבצעית. לוחמי היחידה השתתפו בשנת 2023 בעשרות פעילויות מבצעיות חשאיות.

משרתי המילואים של יחידת מיתר עושים את שירותם ביחידה הסדירה בדומה ליחידות חיל האוויר ויחידות מיוחדות אחרות. שירות המילואים ביחידה אינטנסיבי ביחס ליחידות זרוע היבשה ודורש שמירה מתמדת על כשירות מבצעית. היחידה שאבה המון ממאפייניה מחיל האוויר, שכן, שם מקור לוחמיה.

מפקדי החטיבה
------------

| שם | תקופת כהונה |
| --- | --- |
| בני בית אור | 1986–1988 |
| מוטי רוזן | 1988–1990 |
| ישי וקסלר | 1990–1993 |
| אביגדור קליין | 1993–1994 |
| עיבל גלעדי | 1994–1996 |
| גדעון טרן | 1996–1997 |
| צבי פוגל | 1997–2000 |
| יורם אורון | 2000–2001 |
| עטר דגן | 2001–2003 |
| יוסי שר | 2003–2005 |
| רוני מרום | 2005–2008 |
| תמיר היזמי | 2008–2010 |
| שרון סספורטס | 2010–2012 |
| אופק רונן | 2012 |
| ראובן גורשטיין | 2012–2014 |
| ששי עקה | 2014–2016 |
| חן אלמוג | 2016–2018 |
| תומר כהן | 2018–2020 |
| איתמר לסרי | 2020–2022 |
| רן אשכנזי | 2022– |

קישורים חיצוניים
----------------

ויקישיתוף מדיה וקבצים בנושא **עוצבת קלע דוד** בוויקישיתוף
* אגד "קלע דוד" באתר צה"ל
* שיר פילו, חמ"מים שקטים, חודרים עמוק, אתר זרוע היבשה, 24 בנובמבר 2011
* פרויקט ת', אתר ישראל דיפנס
* סיפורו של אגד – 30 שנה לעוצבת קלע דוד
* עוצבת קלע דוד - כרטיס ביקור מערך הטנ"א בחטיבה, אתר עמותת חיל הטכנולוגיה והאחזקה (החימוש)
* לכבוד הזכייה בפרס הרמטכ"ל, אישרו לנו לכתוב 646 מילים על היחידה המסווגת הזו, אתר צה"ל.

הערות שוליים
------------

1. ↑  מפקדי היחידה, באתר פלנ"ט צנחנים.
2. ↑  איל דורון, הדס ועופר רגב, "**בהשקט ובבטחה - מורשת יחידת מגלן**", פורת הוצאה לאור, מאי 2012, עמוד 36.
3. ↑  עפר שלח, מאזן האימה, באתר ynet, 3 באוגוסט 2006.
4. ↑  קובי פינקלר, עוצבת "קלע דוד" הוכפפה לעוצבת "האש": נכה באויב באש ובברזל, באתר ערוץ 7, 10 באוקטובר 2019.
5. ↑  עדו בן פורת, לקראת מהפכה בשירותי הרפואה בצה"ל, באתר ערוץ 7, 18 בדצמבר 2017

|  עוצבות סדירות של חיל התותחנים בצה"ל  |
| --- |
| 

|  |
| --- |
|  חטיבת האש 282 •  חטיבת האש 215 •  עוצבת קלע דוד •  ביסל"ת |

 |